Segja má að Hross í oss fari sigurför um erlend kvikmyndahús , undir titlinum Of Horses and Men . Erlendir gagnrýnendur halda hreinlega ekki vatni yfir kvikmynd Benedikts Erlingssonar , Hross í oss . Einn virtasti gagnrýnandi breska blaðsins Guardian bættist í hópinn í dag og gefur myndinni 4 stjörnur af 5 mögulegum . Hross í oss , sem ber heiti Of Horses and Men á ensku , hefur þegar fengið 4 stjörnur af 5 hjá gagnrýnendum Telegraph og Financial Times , eins og mbl.is greindi frá í dag . Peter Bradshaw , gagnrýnandi Guardian , er sama sinnis . Hann segir myndina virkilega ánægjulega frásögn um hráar tilfinningar í villtri náttúru . Tónlistin eftir Davíð Þór Jónsson sé frábært og myndin í heild algjörlega sér á parti og ólík nokkru öðru . Á skilið „ költ status “ Bradshaw segist hafa leitt hugann að breska leikritinu Equus eftir Peter Schaffer , sem taki einnig á kynþörf mannsins og þráhyggju með hross . „ Bradshaw segir Benedikt Erlingsson bæði einlægan og rómantískan í nálgun sinni á hrossin . Myndatakan og náin sjónarhorn sem gefin eru á hrossin beri merki um að þar sé fagurkeri við stjórnvölinn . „ Hún er eiginlega eins og þögul mynd - með orðum . Hrossin eru tungumálið sem gera mannfólkini kleift að tjá sig hvert við annað . Þessi mynd á „ költ “ statusinn fyllilega skilið , “ segir Bradshaw að lokum .